“Jujutsu Kaisen 0” Atasi Kutipan “Frozen 2” Di Box Office Jepun 
Jujutsu Kaisen 0 telah ditayangkan di pawagam Malaysia pada 10 Mac yang lalu, dan sejak memasuki pasaran antarabangsa, filem anime itu terus menunjukkan prestasi yang cukup baik terutamanya di box office Jepun.  Sehingga kini, Jujutsu Kaisen 0 telah memperoleh 13.42 billion yen (AS$117.84 juta) dengan hampir 10 juta tiket terjual. Filem tersebut telah mendapat status “blockbuster” dan telah naik ke tangga ke-18 dalam carta box office domestik Jepun.  Jujutsu Kaisen 0 juga kini berada di landasan yang tepat untuk mengatasi kutipan beberapa filem hit seperti Princess Mononoke, dan beberapa filem Hollywood seperti Harry Potter and the Prisoner of Azkaban, Armageddon, dan E.T. the Extra Terrestrial. Harry Potter and the Prisoner of Azkaban Dengan kutipan global yang kini mencecah AS$182.8 juta, filem prekuel kepada siri anime popular itu berpotensi yang menambah jumlah kutipan apabila ia ditayangkan di lebih banyak pasaran antarabangsa selepas bulan Mac dan April.  Musim kedua Jujutsu Kaisen akan ditayangkan di televisyen Jepun pada tahun hadapan (2023) dan MAPPA telah disahkan kembali sebagai studio yang bertanggungjawab untuk menghidupkan musim kedua yang dinanti-nantikan. Buat masa ini, tarikh tayangan perdana masih belum diumumkan secara rasmi. Musim pertama Jujutsu Kaisen boleh distrim di Netflix. 